На основу члана 58. Закона о запосленима у аутономним покрајинама и јединицама локалне самоуправе (,,Сл. гласник РС“, бр. 21/16, 113-17, 113/17-др.закон, 95/18, 114/21 и 92/23), члана 89. став 2. Статута oпштине Владичин Хан („Сл. гласник града Врања“,бр. 7/24-пречишћен текст) и члана 27. Одлуке о организацији Општинске управе Општине Владичин Хан („Сл. гласник града Врања“, број: 9/19 и 12/22), Општинско веће општине Владичин Хан, на предлог начелника Општинске управе општине Владичин Хан, дана 20.10.2025. године, усвојило је

**ПРАВИЛНИК О ИЗМЕНИ И ДОПУНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ**

**РАДНИХ МЕСТА У ОПШТИНСКОЈ УПРАВИ**

**ОПШТИНЕ ВЛАДИЧИН ХАН**

**Члан 1.**

У Правилнику о организацији и систематизацији радних места у Општинској управи општине Владичин Хан, број: 06-132/4/24-III од 28.10.2024. године о број: 06-149/1/24-III од 21.11.2024. године, врши се измена и допуна:

1. У чалну 16. А) ОДЕЉЕЊЕ ЗА ОПШТУ УПРАВУ, ЗАЈЕДНИЧКЕ ПОСЛОВЕ И ПОСЛОВЕ ОРГАНА ОПШТИНЕ, иза радног места под бројем 10., додаје се радно место 10 А ,, **Координатор канцеларије за младе “.**

**Звање: Млађи референт број службеника: 1.**

**Опис посла:** учествује у раду локалне Канцеларије за младе (КЗМ). Успоставља сарадњу са свим релевантним партнерима омладинске политике, која се односи на умрежавање, комуникацију и координацију. Води административно техничке послове КЗМ. Води евиденцију свих актера омладинске политике на локалу. Учествује у пружању логистичке подршке удружењима младих и за младе, као и неформалним групама младих. Учествује у прикупљању и обради информација од значаја за планирање и рализацију програмских активности омладинског клуба (ОК). Стара се о одржавању и адекватном коришћењу просторија ОК. Oбaвљa тeхничкe пoслoвe зa пoтрeбe управљања пројектима; припрема, ажурира и одржава базе података о реализацији пројеката, припрема, ажурира и одлаже документацију везану за имплементацију пројеката. Одлаже и архивира потребну документацију. Обавља и друге послове по налогу непосредних руководилаца.

**Услови:** стечено средње образовање у четворогодишњем трајању, шест месеци радног искуства у струци, положен државни стручни испит и потребне компетенције за обављање послова радног места.

**Члан 2.**

Овај правилник ступа на снагу осмог дана од дана објављивања на огласној табли Општинске управе општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-163/6/2025-III**

**П Р Е Д С Е Д Н И К,**

**Горан Младеновић**

**О б р а з л о ж е њ е**

Правни основ за усвајање Правилника о измени и допуни правилника о организацији и систематизацији радних места у Општинској управи општине Владичин Хан садржан је у одредбама Закона о запосленима у аутономним покрајинама и јединицама локалне самоуправе (,,Сл. гласник РС“, бр. 21/16, 113-17, 113/17-др.закон, 95/18, 114/21 и 92/23), и члана 89. став 2. Статута oпштине Владичин Хан („Сл. гласник града Врања“,бр. 7/24-пречишћен текст) којим је предвиђено да Правилник о организацији и систематизацији радних места у Општинској управи на предлог начелника Општинске управе усваја Општинско веће.

Предложеном изменом Правилника о организацији и систематизацији радних места, у Општинској управи општине Владичин Хан сситематизује се ново радно место у складу са омладинском политиком на локалу.

На основу свега напред наведеног предлаже се Општинском већу општине Владичин Хан усвајање предложене измене Правилника о организацији и систематизацији радних места у Општинској управи општине Владичин Хан.